text: За трета поредна година сръбски ресторант Котилото взе участие във Винария и Агра 2018 в Пловдив. На територията на Международния панаирен комплекс се извиха огромни опашки пред щанда на Котилото, откъде се разнасяше неустоимо ухание на вкусна скара. Майстор Даци беше подготвил най-представителните ястия от сръбската скара, които не можеха да оставят равнодушен нито един от посетителите на изложението. Пикантни Ущипци , Плескавици,Пушени наденички и Вешалица, Пилешки и Свински шишчета, Пушен врат, легендарното Гравче на тавче накараха хиляди изгладнелите гости да се струпат пред апетитно димящата скара на дървени въглища. За тях майстор Даци беше приготвил още Кавърма Мушкалица, хрупкави Домашни туршийки, бял и червен Урнебес, сочни печени Червени чушки с чесън и магданоз и какви ли не още изкушения от сръбското национално меню.